Άψογη εμπειρία διαμονής σε ένα ιδιαίτερα καλαίσθητο χώρο που πληροί όλες τις προδιαγραφές!
Καταρχάς, πολύ επαγγελματική η στάση των ιδιοκτητριών που ανταποκρίνονται άμεσα (εμείς επικοινωνήσαμε με τη Δώρα), με ευγένεια και φιλόξενη διάθεση, κάνοντας τον επισκέπτη να μη νιώθει επισκέπτης αλλά ιδιοκτήτης του χώρου.
Στη συνέχεια, ο χώρος είναι όπως ακριβώς περιγράφεται και ακόμη καλύτερος, διακοσμημένος εξαιρετικά, με γούστο και ισορροπία, δημιουργώντας με ιδιαίτερα ζεστή ατμόσφαιρα.
Οι παροχές εξαιρετικές, πλήρως εξοπλισμένη κουζίνα (με αρκετά υλικά και welcome products), θέρμανση και ζεστό νερό καθόλη τη διάρκεια του 24ώρου, εξοπλισμένο μπάνιο με είδη υγιεινής, αδιάλειπτο ίντερνετ, άνετη και εξυπηρετική επίπλωση, καθαριότητα, υγιεινή και ασφάλεια (ειδικά εν μέσω πανδημίας covid), μεγάλη και όμορφα διακοσμημένη βεράντα, ήσυχη πολυκατοικία και ασφαλή γειτονιά.
Επιπλέον, η Δώρα μας παρείχε όλες τις απαραίτητες πληροφορίες, ακόμη και για το παρκάρισμα στην ευρύτερη περιοχή, ενώ μας προσέφερε και late check out αντί για τις 11.00 στις 14.00!
Θα επιλέγαμε ξανά τον χώρο χωρίς δισταγμό και τον συνιστούμε ανεπιφύλακτα.